Xxxxxxxxxxx xxxxxxxxxx

xxxxxxxxx g. 32, Vilnius

Tel.:+xxxxxxxxxx

El. p.: xxxxxxxxx

**2018 m. gegužės 3 d.**

**SĮ „Vilniaus atliekų sistemos administratorius“**

*Teikiama elektroniniu paštu* *info@sivasa.lt*

**Raštas Nr. 1**

**Dėl mišrių komunalinių atliekų konteinerio ištuštinimo dažnio adresu [adresas], Vilnius**

SĮ „Vilniaus atliekų sistemos administratorius“ (toliau – VASA) įsteigta Vilniaus miesto savivaldybės tarybos 2015 m. rugsėjo 23 d. sprendimu Nr. 1-191 įgyvendina LR atliekų tvarkymo įstatymo (toliau – Įstatymas) nustatyta tvarka jai pavestas komunalinių atliekų tvarkymo sistemos administratoriaus funkcijas. Remiantis 2016 m. gegužės 11 d. Vilniaus miesto savivaldybės tarybos sprendimu Nr. 1-445 „Dėl Vilniaus miesto savivaldybės atliekų tvarkymo taisyklių patvirtinimo“ (toliau – Taisyklės) bei Įmonės įstatais VASA vykdo šias funkcijas:

* administruoja komunalinių atliekų turėtojų registrą ir nuolat jį atnaujina;
* kuria ir valdo rinkliavos ar kitos įmokos mokėtojų apskaitos sistemą;
* analizuoja duomenis ir imasi veiksmų dėl rinkliavos ar įmokos už komunalinių atliekų surinkimą iš atliekų turėtojų ir atliekų tvarkymą mokėtojų prievolės įvykdymo;
* vykdo komunalinių atliekų surinkimo ir transportavimo kontrolę, maršrutų stebėjimą;
* vykdo konteinerių vietų parinkimą ir optimizavimą naujiems atliekų turėtojams, administruoja konteinerių keitimą, naujų registravimą;
* **nustato pagrįstą konteinerių skaičių, jų tūrį ir ištuštinimo dažnį;**
* **sprendžia dėl tvarkos aikštelėse ir su atliekų surinkimu kylančias problemas;**
* vykdo atliekų srautų apskaitą;
* konsultuoja rinkliavos mokėtojus rinkliavos už komunalinių atliekų surinkimą iš atliekų turėtojų ir atliekų tvarkymą mokėjimo klausimais;
* įgyvendina visuomenės informavimą komunalinių atliekų tvarkymo srityje, susijusį su vietinės rinkliavos įgyvendinimu;
* **nagrinėja suinteresuotų asmenų prašymus ir skundus dėl paslaugų kokybės;**
* analizuoja informaciją apie komunalinių atliekų tvarkymą savivaldybės teritorijoje;
* **vykdo kitas įstatuose ar Savivaldybės priimtuose teisės aktuose nustatytas funkcijas.**

VASA vykdydama teisės aktuose bei įstatuose nustatytas funkcijas savo internetiniame tinklapyje[[1]](#footnote-1) skelbia mišrių komunalinių atliekų išvežimo grafiką, kuriuo remiantis aptarnaujami atliekų turėtojai.

VASA tinklapyje pateikiama informacija apie mišrių komunalinių atliekų ištuštinimo dažnį adresu [adresas] – Tvarkaraštis: (1) [data], (2) [data], (3) [data]. Pagal tinklapyje pateikiamą informaciją galima spręsti, kad mišrios komunalinės atliekos adresu [adresas] ištuštinamos 2 kartų per mėnesį dažnumu.

Remiantis Taisyklių 50.5 papunkčiu, kuris nustato, kad atliekų turėtojas **turi teisę kreiptis į VASA** ir į MKA ar PA vežėją **dėl naudojamų konteinerių** kiekio ir (ar) talpos ir (ar) **ištuštinimo dažnumo** **pakeitimo** bei Taisyklių 19.2 papunkčiu, kuris nustato, kad **VASA privalo nustatyti pagrįstą konteinerių skaičių, jų tūrį ir ištuštinimo dažnį,** prašome konteinerių, esančių adresu [adresas], **tuštinimo dažnį nustatyti 4 kart./mėn. (1 kart./sav.)**.

Pabrėžtina, kad Taisyklių 22.2 papunktis nustato mišrių komunalinių atliekų konteinerių ištuštinimo dažnį – **ne dažniau kaip kartą per parą ir ne rečiau kaip kartą per dvi savaites**, todėl **teisinio apribojimo** siekiant nustatyti didesni konteinerių tuštinimo dažnį **nėra**.

Pabrėžtina ir tai, kad remiantis, **mišrių komunalinių atliekų surinkimo Vilniaus miesto savivaldybės teritorijoje ir jų vežimo paslaugų pirkimo sąlygų (toliau – VP) techninės specifikacijos 2.4 papunkčiu** atliekų vežimo paslaugos apimtys nurodytos techninės specifikacijos prieduose **(Priedas Nr. 10.2)** yra kur kas didesnės nei nustatytas ištuštinimo dažnis. Pagal prieduose pateiktą informaciją atliekų vežimo paslauga Suomių, Juodupio, Gurių, Ispanų, Italų, Rukainių, Čekų, Prancuzų, Airių bei kitose gatvėse - **60 kart./metus.** Iš esmės tai reiškia, kad atliekų vežėjas **privalo aptarnauti šias teritorijas** **nustatytu dažnumu**.

Remiantis VP informacija **atliekų vežėjas** teikdamas pasiūlymą **turėjo įsivertinti visas sąnaudas** **susijusias su šios teritorijos aptarnavimu**, todėl savivaldybės numatytos atliekų surinkimo ir transportavimo sąnaudos padidinus konteinerių ištuštinimo dažnį išaugti neturėtų.

**Atsižvelgdami į aukščiau nurodytas aplinkybes prašome:**

1. Pakeisti konteinerių ištuštinimo dažnį adresu [adresas] į 4 kart./mėn. (1 kart./sav.);
2. Raštu informuoti apie priimta sprendimą.
1. URL: <https://sivasa.lt/atlieku-isvezimo-grafikai> [↑](#footnote-ref-1)